เรื่องร้องเรียน: อยากขอให้เปลี่ยนสะพานลอยคนข้ามเป็นทางม้าลายเดินข้ามบริเวณแยกเพลินจิตครับ เพราะช่วงทางขี้นลงสะพานลอยขวางทางเท้ามาก รวมถึงคนแก่ที่สุขภาพไม่ดีก็ต้องลำบากเดินขึ้นบันไดเหนื่อย อยากขอให้ฝากพิจารณาแก้ไขด้วยครับ
การดำเนินการของเจ้าหน้าที่: สำนักการจราจรและขนส่งขอเรียนว่า การข้ามถนนโดยใช้สะพานลอยเป็นการข้ามถนนที่ปลอดภัย แต่อย่างไรต้องขอขอบคุณสำหรับคำแนะนำที่เป็นประโยชน์อย่างมาก
ความเห็นของผู้แจ้ง: ข้ามสะพานลอยแล้วปลอดภัย??? ผมไม่อยากจะเชื่อเลยจริง ๆ ครับว่าจะได้คำตอบเช่นนี้จากสำนักจราจรคำถามคือแล้วคนพิการ ต้องใช้รถวีลแชร์เข็น เราจะต้องปล่อยให้เขาลำบากหรือครับ?? ต้องไปอ้อมซึ่งไม่รู้ว่าไกลแค่ไหน แล้วคนแก่ที่ข้อเข่าเสื่อมเดินไม่ค่อยได้คุณจะปล่อยให้เขาต้องตกระกำลำบากต้องเดินขึ้นด้วยตัวของเขาเองโดยไม่รู้ชะตาว่าจะเป็นอะไรหรอครับ??  คุณได้ลงไปสำรวจจริง ๆ หรือป่าวว่าบริเวณจุดตรงนั้นบันไดสะพานลอยมันทับกับทางเท้ามากแค่ไหน เดินก็ไม่สะดวกเลยแม้แต่คนทั่วไปยังต้องเดินหลบสะพานลอยตรงนี้ ศึกษามายังไงนี่ครับ ผมสงสัยจริง ๆ แล้วสิ่งที่ควรเป็นจริง ๆ มันคือการข้ามทางม้าลายปกติที่ควรจะปลอดภัยโดยปกติรถยนต์ต้องหยุดให้คนเดินข้ามอยู่แล้วไม่ใช่หรอครับ ผิดหวังมากๆๆๆๆๆๆๆๆ ผมอยากให้สำนักไปทบทวนคำตอบที่คุณได้จากเคสนี้ใหม่ว่ามันถูกต้องจริง ๆ แล้วใช่มั้ย?? กับการที่บอกว่าสะพานลอยปลอดภัย เป็นเหตุผลที่ฟังไม่ขึ้นแม้แต่น้อย   ผมไม่อยากจะติยาวขนาดนี้ ไม่อยากจะทำลายกำลังใจนะครับ แต่คำตอบที่ผมได้มันก็ทำให้ผมผิดหวังที่ต้อง feedback แบบนี้กลับด้วยไม่แพ้กัน ผมขอให้ทบทวนอีกทีละครับ จริง ๆ มันควรทบทวนกับทุกที่ ทุกแยกที่มีลักษณะแบบนี้เยอะมากใน กทม. ด้วย ผมสงสารคนที่เขาก็ไม่ได้ปกติเหมือนเราครับ
พื้นที่: แขวงลุมพินี เขตปทุมวัน กรุงเทพมหานคร